Nuwe reëls vir insleepdienste? | Nuus24
Eugene Weitz Menings: 4
Artikels gelees: 668
Nuwe reëls vir insleepdienste?
- Eugene Weitz Pin It
Almal in Suid-Afrika kla oor die insleepdienste wat mense, insluitend ongeluk-slagoffers, intimideer, ander insleepdienste aanrand of mekaar se voertuie en uitrusting beskadig (Carte Blance 8 Julie 2012) en laastens, wat die brandweer en paramedici se taak bemoeilik deur die ongelukstonele toe te parkeer (Beeld). Maak 'n wet wat alle insleepdienste verbied om binne 100 m van 'n ongelukstoneel te kom totdat die paramedici en die SAPD die toneel verlaat/ afgeteken het. Verdere reëls kan insluit dat eienaars van voertuie self insleepdienste moet nader en nie andersom nie en geen insleepdiens mag sy voertuig by ‘n ongelukstoneel parkeer tensy dit ontbied is nie. Indien ‘n voertuig geskuif moet word ten einde die ongelukstoneel te beveilig of oop te maak, en die eienaar/ bestuurder van die voertuig is nie instaat om self met ‘n insleepdiens te onderhandel nie, moet die polisiebeampte in beheer van die ongelukstoneel ‘n insleepdiens nader en die versoek rig. Sodoende sal alles ordelik en binne beskaafde norme en standaarde asook wetlike vereistes verloop.Wat dink jy? Stem jy saam met die skrywer? Stuur jou mening na terugvoer@nuus24.com.